text: Ryd op efter dig selv
  03 juli 2011 kl. 08.16
  Esbjerg sætter nu gang i en kampagne mod affalds-svin - bl.a. med bøder. 
  I grove tilfælde kan der uddeles bøder på op til 5.000 kroner, hvis man ikke kan ramme skraldespanden og efterlader affald på gaden eller i naturen.
  - Hvis vi oplever grove tilfælde, tøver vi ikke med at melde synderen til politiet, siger Freddie H. Madsen, Dansk Folkeparti.
  ?Din læskedrik, mad eller slik ? dit affald?.
  Sådan lyder budskabet i Esbjerg Kommunes kampagne.
  - Alt for meget henkastet affald flyder både på gader og i naturen. Det er en dyr og utaknemmelig opgave at rydde op efter folk, der bruger naturen som skraldespand. Hvert år bruger vi i Esbjerg Kommune 10 millioner kroner på at samle affald op. En del af de penge er jeg sikker på, vi kan skabe mere værdi for andre steder, siger formand for Teknik- og Forsyningsudvalget, Freddie H. Madsen, Dansk Folkeparti.
  